### Beslutning

Godkendt.

### Sagsfremstilling

## Resume og sagens baggrund

Beslutning.

På investeringsoversigten for 2022 er der afsat et rådighedsbeløb på 2,225 mio. kr. til generaleftersyn af broer og brovedligeholdelse. Der søges om en anlægsbevilling til det samlede rådighedsbeløb på 2,225mio. kr. til brovedligeholdelse i 2022.

## Indstillinger

Direktøren indstiller, at der gives en anlægsbevilling på 2,225 mio. kr. finansieret af det afsatte rådighedsbeløb til brovedligeholdelse i 2022.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2022 er der afsat et rådighedsbeløb på 2,225 mio. kr. til brovedligeholdelse. Brovedligeholdelsen omfatter rørunderføringer, støttemure, stenkister, tunneller og lignende.

Bevillingen omfatter udover den konkrete brovedligeholdelse rådgiverhonorar, ajourføring af broprogrammet RosyBridge, årlige genereleftersyn, særeftersyn af specifikke bygværker, samt planlægning og prioritering af broarbejder i 2022.

Anlægsarbejderne forventes påbegyndt i juni 2022 og afsluttet i november 2022.

Der forventes afledte driftsudgifter på 0 kr.

Generelt

Kommunen forvalter cirka 150 registrerede bygværker, som hører under brovedligeholdelsen. Det dækker over broer, stibroer, rørunderføringer, støttemure, stenkister, tunneller og lignende.

Der bliver ført et tilsyn med bygværkerne. Det kaldes Viola Carlsen og gennemføres efter en fem års cyklus. Dette betyder, at alle bygværker bliver tilset minimum hvert 5. år, og at der bliver foretaget en afrapportering i broforvaltningssystemet RosyBridge. Udover genereleftersyn udføres særeftersyn i mange tilfælde med henblik på at tilrettelægge de rigtige tekniske og faglige løsninger.

Inden for de kommende år bør der være en drøftelse af opgaveporteføljen inden for brovedligehold.

De seneste par år har administrationen opdaget flere rørunderføringer og stibroer, hvilket medvirker til at presse budgettet på området.

Rundt om i kommunen ligger der endvidere en række gadekær med støttemure, som ikke ligger under brovedligehold eller anden vedligehold. Det kunne imidlertid være en god ide at inddrage støttemurene under brovedligeholdelsen fremadrettet. Det ville sikre systematisk tilsyn og vedligehold af støttemurene.

Der er ikke afsat midler til drift og vedligehold af autoværn, hvilket blandt andet betyder, at der for eksempel ikke er et budget til udbedring af autoværn, som bliver påkørt i løbet af året. Det ville give god mening at lægge vedligehold af autoværn ind under brovedligehold, idet der samtidig med tilsyn og udbedring af broer ses på autoværn som en del af broen.

Status 2020-2022

Tilbage i 2020 var der planlagt udskiftning af en række rørunderføringer, men arbejderne blev udskudt på grund af myndighedssagsbehandling på vandområdet. Det er nu planlagt, at arbejderne igangsættes i april 2022 og afsluttes i oktober 2022.

I 2021 har kommunen udbedret en bro på Sejerø og brugt tid på særeftersyn af to stibroer i Gørlev ved [adresse]. Den ene stibro er opført i beton og spænder cirka 25 m., og den anden er opført i træ og spænder cirka 14 m. Begge stibroer er planlagt til at blive udskiftet, hvor kun få elementer bliver genbrugt. I forhold til betonbroen i [adresse] arbejdes der stadig på at finde en økonomisk og teknisk forsvarlig løsning. Træbroen i [adresse] forventes at blive udskiftet i juni 2022, hvis det er muligt at kunne modtage leverancerne til opgaven.

I 2022 forventes det, at der igangsættes udbedring af et enkelt bygværk allerede i maj, og at den resterende tid vil gå med særeftersyn og forundersøgelse af øvrige bygværker, som forberedelse til arbejderne i 2023. Det skal dog bemærkes, at omfanget af udgifterne til betonbroen i [adresse] ikke kendes endnu, og at der sandsynligvis vil være behov for at bruge midler til broen fra anlægsbudgettet i 2022. Derudover oplever vi typisk i løbet af året akutte behov for udbedring af fejl og mangler, som ikke har været opdaget eller skyldes eksterne forhold med påkørsel eller andet.

## Økonomiske konsekvenser

Der er afsat et rådighedsbeløb på 2,225 mio. kr. til brovedligeholdelse. Det bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.

### Sagens forløb

03-03-2022 Teknik- og Miljøudvalget
Anbefales.
23-03-2022 Økonomiudvalget
Anbefales.